पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते प्रभाव के कारण जिला अस्पताल में भर्ती मरीजों के परिजनों को लाॅकडाउन के कारण हो रही भोजन की परेशानी को देखते हुए व्यापार महासंघ ने शनिवार को तीमारदारों व जरूरतमंदों को भोजन के 800 पैकेट तथा एक दानदाता की ओर से उपलब्ध करवाई गई 500 पानी की बोतल भोजन पैकेट के साथ वितरित की।महासंघ अध्यक्ष ललितमोहन खंडेलवाल ने बताया कि महासंघ की इस सेवा के तीसरे दिन खाद्य किराना व्यापार, सर्राफ संघ, कपडा तथा मशीनरी व्यापारी संघ के व्यापारियों ने भोजन तथा पानी की सेवा उपलब्ध करवाई। वहीं शहर की बाहरी बस्ती में निवास कर रहे खानाबदोश गाडिया लुहार परिवारों तथा निजी अस्पतालों के बाहर भी मरीजों के परिजनों को भोजन उपलब्ध करवाया।
दोपहर के भोजन की व्यवस्था जिला पेट्रोलियम एसोसिएशन के अध्यक्ष महेंद्र कुमार गुप्ता, संरक्षक सरोज कुमार जैन की टीम ने की। शाम के भोजन व्यवस्था अंतरराष्ट्रीय वैश्य महासम्मेलन युवा के जिलाध्यक्ष पीयूष गर्ग एवं हितेश सोनी ने की। रविवार सुबह शाम को भोजन पैकेट की व्यवस्था दिवंगत रघुनाथ पुरोहित की स्मृति में की जाएगी। व्यापार महासंघ संरक्षक देवकीनंदन बंसल, वरिष्ठ उपाध्यक्ष नरेंद्र बत्रा, कन्हैयालाल चित्तौड़ा, महामंत्री प्रदीप जैन, योगेश कुमरा, कोषाध्यक्ष जिनेंद्र जैन सहित अन्य पदाधिकारियों ने जनसेवा के लिए व्यापारियों से आगे आने का आग्रह किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn